|  |
| --- |
| ethnosimo-aade-gr |

Αθήνα, 22 Σεπτεμβρίου 2023

**ΔΕΛΤΙΟ ΤΥΠΟΥ**

**ΑΑΔΕ: Σε λειτουργία το Κέντρο Βεβαίωσης και Είσπραξης Αττικής από Δευτέρα, 25 Σεπτεμβρίου**

Η Ανεξάρτητη Αρχή Δημοσίων Εσόδων προχωρά στην έναρξη λειτουργίας του Κέντρου Βεβαίωσης και Είσπραξης (ΚΕΒΕΙΣ) Αττικής.

Στο νέο κέντρο, μεταφέρονται αρμοδιότητες των Τμημάτων Εσόδων και Δικαστικού & Νομικής Υποστήριξης των ΔΟΥ ΙΖ’ Αθηνών, Γλυφάδας, ΙΒ’ Αθηνών και Ελευσίνας.

Ειδικότερα, από τη Δευτέρα 25/09/2023, οι φορολογούμενοι, που υπάγονται σε αυτές τις ΔΟΥ, θα εξυπηρετούνται για τα συγκεκριμένα τμήματα:

- ψηφιακά, στις εφαρμογές, “τα Αιτήματά μου” και “τα Ραντεβού μου”, από το ΚΕΒΕΙΣ Αττικής,

- τηλεφωνικά, από το Κέντρο Εξυπηρέτησης Φορολογουμένων (ΚΕΦ), στο +30 213 162 1000, κατά τις εργάσιμες ημέρες και ώρες 7:30 έως 17:00.

Επισημαίνεται ότι οι εφαρμογές “τα Αιτήματά μου” και “τα Ραντεβού μου” για τα ανωτέρω τμήματα των τεσσάρων ΔΟΥ παύουν να είναι διαθέσιμες από σήμερα, Παρασκευή, 22/09/2023, στις 14:30.

Η σταδιακή μεταφορά και ενσωμάτωση στο ΚΕΒΕΙΣ Αττικής των παραπάνω αρμοδιοτήτων και των υπόλοιπων ΔΟΥ του νομού Αττικής, θα πραγματοποιηθεί ως εξής:

* Από 23/10/2023: ΔΟΥ Περιστερίου, Ε’ Πειραιά, Νίκαιας, ΙΓ’ Αθηνών και Αιγάλεω
* Από 30/10/2023: ΔΟΥ Ηλιούπολης, Καλλιθέας, Α’ Πειραιά, Αγίων Αναργύρων και Νέας Ιωνίας
* Από 06/11/2023: ΔΟΥ Κατοίκων Εξωτερικού και Εναλλακτικής Φορολόγησης Φορολογικών Κατοίκων Ημεδαπής, ΦΑΕ Αθηνών, Πλοίων, Κορωπίου, Παλλήνης και Χολαργού
* Από 13/11/2023: ΔΟΥ Α’ Αθηνών, Δ’ Αθηνών, ΦΑΕ Πειραιά, Αμαρουσίου, Κηφισιάς και Ψυχικού.

Ενόψει της έναρξης λειτουργίας του ΚΕΒΕΙΣ Αττικής, το Σάββατο 23/09 στις 23:00 θα κλείσουν οι εφαρμογές Φόρου Εισοδήματος Φυσικών Προσώπων και η υποβολή δηλώσεων Ε9 ετών 2014-2023.

Την Κυριακή 24/09 στις 12:00 θα κλείσουν οι εφαρμογές δηλώσεων Φόρου Εισοδήματος ΝΠ, Παρακρατούμενων Φόρων και Άλλων Φόρων.

Από την Κυριακή 24/09 στις 12:00, δεν θα είναι διαθέσιμες για τις 4 ΔΟΥ, η υποβολή των δηλώσεων ΦΠΑ, η πλατφόρμα myPROPERTY, οι ρυθμίσεις οφειλών και οι ηλεκτρονικές πληρωμές μέσω myAADE.

Όλες οι εφαρμογές θα είναι διαθέσιμες τη Δευτέρα 25/09 στις 10:30.